Cuneiform Tablet ATHE 40
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma il₅-we-da-ku ù bu-za-zu-ma a-šu-mì da-da-a DUMU tí-li-a a-na-kam qá-sú URUDU-kà a-mu-tí-šu-nu i-dí-in-ma KÙ.GI iš-am ni-iṣ-ba-sú-ma um-ma né-nu-ma KÙ.BABBAR lu KÙ.GI šu-qúl-ma lu ni-ik-nu-kà-kum-ma a-ta-ma na-an-ší-šu um-ma šu-ut-ma a-na-ku-ma a-ṣé-ri-šu a-la-ak ù i-ṣé-er um-me-a-ni-a ma-da-tim-ma i-šu a-lá-ak-ma iš-tí-šu a-za-ku-ma KÙ.BABBAR áš-ra-kam ša i-la-qé-ú-šu li-il₅-qé a-wi-lúm a-ṣé-ri-kà i-tal-kam a-na-kam sí-ku-šu ITU.1.KAM iš-té-en₆ nu-ka-il₅ um-ma šu-ut-ma a-ṣé-ri-šu-ma a-lá-ak mì-nam tù-kà-lá-ni ki-ma a-ṣé-ri-kà a-wi-lúm i-lá-kà-ni a ší-a-tí a-wi-lam lá nu-ša-am-ri-iṣ